ברנדן קויל

ברנדן קויל (באנגלית: Brendan Coyle; נולד ב-2 בדצמבר 1963) הוא שחקן אנגלי. שיחק בתפקיד ניקולס היגינס בסדרת הדרמה "צפון ודרום", בתפקיד רוברט טימינס בשלוש העונות הראשונות של "הדרך לקנדלפורד" ובתפקיד המשרת האישי, ג'ון בייטס, בדרמה התקופתית "אחוזת דאונטון". על תפקיד זה היה מועמד לפרס אמי לשחקן משנה מצטיין בסדרת דרמה והיה מועמד לפרס באפט"א לטלוויזיה לשחקן המשנה הטוב ביותר.

ביוגרפיה
קויל נולד בקורבי שבמחוז נורת'האמפטונשייר, לאב אירי ואם סקוטית. הוא אחיין של מאמן הכדורגל סר מאט באזבי.

בשנת 1981 למד דרמה בדבלין וב-1983 קיבל מלגה לבית הספר למשחק "Mountview Academy of Theatre Arts" בבריטניה.

ב-1999 זכה קויל בפרס אוליבייה על הופעתו במחזה "The Weir" מאת קונור מקפרסון. הוא גם זכה על תפקידו זה בפרס מבקרי התיאטרון של ניו יורק, להופעת בכורה מצוינת בברודוויי.
ב-2001 הופיע קויל בתפקיד מפקד הגסטפו היינריך מילר בסרט "הפתרון הסופי". בסרט הדרמה "True Dare Kiss" גילם את קאז סוויני, ובמיני סדרה "צפון ודרום", על פי רומן של אליזבת גסקל שיחק בתפקיד ניקולס היגינס.

משנת 2008 עד 2010 השתתף קויל בתפקיד רוברט טימינס בסדרה "הדרך לקנדלפורד" של ה-BBC, המבוססים על הרומנים "Lark Rise to Candleford" שכתבה פלורה תומפסון. ב-2010 החל לגלם את דמותו של ג'ון בייטס, משרתו האישי של הרוזן מגרנתהם, בסדרת הדרמה התקופתית של ג'וליאן פלוז "אחוזת דאונטון". פלוז, שהכיר את קויל, כתב את התפקיד עבורו, וזיכה את קויל במועמדות לפרס באפט"א ופרס IFTA. כמו גם מועמדות לפרס אמי לשחקן המשנה בשנת 2012.

עוד בטלוויזיה כיכב קויל בסדרה הקומית "סטארלינגס" של רשת Sky בתפקיד טרי סטארלינג.

חיים אישיים
קויל מחלק את זמנו בין לונדון לבין נורפוק. הוא תומך נלהב של מועדון הכדורגל מנצ'סטר יונייטד.

פילמוגרפיה
 שנה שם שם באנגלית תפקיד הערות 1992 Fool's Gold: The Story of the Brink's-Mat Robbery סמל בילוש בנוול סרט טלוויזיה 1992 The Bill כריס ביילי סדרת טלוויזיה (בפרק "Radio Waves") 1994 Ailsa מיילס באטלר 1995 The Glass Virgin מנואל מנדוזה מיני סדרה 1995 דיינג'רפילד Dangerfield דייוויד וולש סדרת טלוויזיה (2 פרקים) 1996 עדות אילמת Silent Witness ליאם סלייטרי סדרת טלוויזיה (2 פרקים) 1996 Thief Takers סמל בילוש בוב "בינגו" טייט סדרת טלוויזיה (16 פרקים) 1997 The Last Bus Home סטיב בארקט 1997 מחר לנצח Tomorrow Never Dies 1998 Soft Sand, Blue Sea ג'רי 1998 הגנרל The General UVF Leader 1998 Happy Birthday To Me סרט קצר 1999 I Could Read the Sky פרנסי 2000 מקרידי ובתו McCready and Daughter דונל מקרידי סרט טלוויזיה 2000 Paths to Freedom ג'רמי פיצג'רלד סדרת טלוויזיה (6 פרקים) 2001 לב המורד Rebel Heart מייקל קולינס מיני סדרה 2001 חקירות המפקח לינלי The Inspector Lynley Mysteries ריצ'רד טיי סדרת טלוויזיה (בפרק "A Great Deliverance") 2001 The Bombmaker ג'ורג' מקאבוי סרט טלוויזיה 2001 הפתרון הסופי Conspiracy היינריך מילר 2001 Mapmaker רוברט בייטס 2002 Rockface דאגלס מקלנהן סדרת טלוויזיה (7 פרקים) 2003 להעיר את המתים Waking the Dead מרטין קורגן סדרת טלוויזיה (2 פרקים) 2003 Single פול סדרת טלוויזיה 2004 אמנזיה Amnesia בלש איאן ריד סרט טלוויזיה 2004 אומה Omagh סמל בילוש ג'ון וייט סרט טלוויזיה 2004 צפון ודרום North & South ניקולס היגינס מיני סדרה (4 פרקים) 2005 Allegiance מייקל קולינס 2005 החליפה The Jacket דיימון 2005 לגדול בלי בושה Shameless סדרת טלוויזיה (פרק אחד) 2005 יריחו Jericho כריסטי סדרת טלוויזיה (3 פרקים) 2005 The Ghost Squad סמל ראלף אלן סדרת טלוויזיה (בפרק "Heroes") 2006 The Commander: Blacklight קארל דירקווד סרט טלוויזיה 2006 Soundproof מפקח בילוש דייב קוקס סרט טלוויזיה 2006 Offside דנקן מילר סרט קולנוע שוודי 2006 החשוד העיקרי Prime Suspect: The Final Act בלש מיטשל סרט טלוויזיה 2006 Perfect Parents אד סרט טלוויזיה 2007 אות קין The Mark of Cain דייווי גוליבר 2007 Wedding Belles כומר סרט טלוויזיה 2007 השומרוני טוב The Good Samaritan לואיס פארל סרט טלוויזיה 2007 Damage איידין קאהיל סרט טלוויזיה 2007 True Dare Kiss קאז סוויני סדרת טלוויזיה (6 פרקים) 2008–2010 הדרך לקנדלפורד Lark Rise to Candleford רוברט טימינס סדרת טלוויזיה (31 פרקים) 2009 המפקח ג'ורג' ג'נטלי Inspector George Gently פטריק דונובן סדרת טלוויזיה (בפרק "Gently in the Night") 2009 Perrier's Bounty ג'רום 2009 Blue Murder דרק ג'אוול סדרת טלוויזיה (2 פרקים) 2010–2016 אחוזת דאונטון Downton Abbey ג'ון בייטס סדרת טלוויזיה (25 פרקים)פרס גילדת שחקני המסך לאנסמבל שחקניםמועמדות - פרס באפט"א לטלוויזיה לשחקן המשנה הטוב ביותרמועמדות - פרס אמי לשחקן משנה מצטיין בסדרת דרמה 2011 העורב The Raven ריגן 2012–2013 סטארלינגס Starlings טרי סטארלינג סדרת טלוויזיה 2014 Noble ג'רי שו סרט קולנוע 2015 Spotless נלסון קליי סדרת טלוויזיה 2016 ללכת בדרכך Me Before You ברנרד קלארק 2018 מרי, מלכת הסקוטים Mary Queen of Scots מת'יו סטיוארט רקוויאם Requiem  סטיבן קנדריק מיני-סדרה 2019 אחוזת דאונטון Downton Abbey ג'ון בייטס 2022 אחוזת דאונטון 2: עידן חדש Downton Abbey 22025העיר המורעלת (אנ') Toxic Townרוי תומאס מיני-סדרה אחוזת דאונטון: הגמר הגדול Downton Abbey: The Grand Finale ג'ון בייטס TBA Butterfly in the Typewriter מילטון ריקלס סרט קולנוע, בשלבי הפקה Riches גדעון מיני-סדרה עתידית של ITV

קישורים חיצוניים

 ריאיון עם ברנדן קויל באתר whatsonstage

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אישים זוכי פרס אוליבייה
קטגוריה:אנגלים שנולדו ב-1963